Matul il-lejl li għadda Raġel barrani ta' nazzjonalità mhix magħrufa ta' 29 sena tilef il-kontroll tal-mutur Honda li kien qiegħed isuq u ħabat ma' ħajt. L-inċident seħħ illum għall-ħabta tas-2am, fi Vjal Sir Paul Boffa, Raħal il-Ġdid. Ir-raġel ingħata l-assistenza minn tim mediku u ttieħed l-Isptar Mater Dei b'ambulanza. Aktar tard ġie ċċertifikat bi ġrieħi gravi. L-investigazzjonijiet tal-Pulizija għadhom għaddejjin.